- ડાકોરના એક નિવૃત શિક્ષકે લોકોને ઉછીના આપેલા નાણાં અવારનવાર માંગણી કરતા નાણાં પરત ન આપી તેઓની સાથે અસભ્ય વર્તન કર્યુ હતું. લેણદારોએ તારે પૈસાની શી જરૂર છે. તેમ કહી માનસિક ત્રાસ ગુજારતાં શિક્ષકે કાલસર સીમમાં ૧૮ ઈસમોના નામ સાથેની સ્યુસાઈડ નોટ લખી ગળાફાંસો ખાઈ જિંદગીનો અંત આણ્યો હતો. આ સંદર્ભે મૃતક શિક્ષકના દીકરાએ ડાકોર પોલીસ મથકે ૧૮ ઈસમો વિરૂદ્ધ ફરિયાદ નોંધાવતા પોલીસે ગુનો નોંધી વધુ તપાસ હાથ ધરી છે.